Navn Navnsen

Adresse

Postnr By

Dato

# Tilbagestrømningssikring

Vi tager tilbageløb af vand til ledningsnettet meget alvorligt, fordi tilbageløb kan medføre forurening af drikkevandet. Derfor er vi meget opmærksom på, om at du opfylder kravene til tilbagestrømningssikring.

Det er nemlig ejeren af installationen, der har ansvaret for at den opfylder gældende krav.

Derfor skriver vi til dig for at gøre dig opmærksom på de regler, der gælder (se side 2).

Samtidig beder vi dig om at besvare det vedlagte spørgeskema. Din besvarelse bidrager til, at vi kan sikre os, at du lever op til kravene om tilbagestrømningssikring.

**De 5 kategorier og sikringstype**

Reglerne kræver, at der skal monteres en tilbagestrømningssikring efter jordledningens indføring i ejendommen og inden afgrening til anden ledning. Forbrugere inddeles i 5 medium kategorier, når der skal vælges sikringstype.

Vi vedlægger tabellen ”De 5 kategorier og sikringstyper”, hvor du kan se eksempler på de almindeligste forbrugertyper i de 5 kategorier.

Ud fra kategorien kan du se hvilken tilbagestrømningssikring, der skal være i din installation.

**Besvar venligst spørgeskemaet**

Vi ønsker følgende informationer fra dig:

* Hvilken medium kategori mener du, at jeres virksomhed er placeret i?
* Hvornår er tilbagestrømningssikringen monteret?
* Hvilken VVS-installatør har monteret tilbagestrømningssikringen?
* Hvad gør I for at sikre, at tilbagestrømningssikringen virker?
* Mener du, at tilbagestrømningssikringen i din virksomhed lever op til gældende regler/love?
* Hvad bruger I vandet til, og tilsætter I ”stoffer”, når I bruger vandet?
* Har I et trykforøgende anlæg, der forsøger, at pumpe vandet retur i forsyningsledningen, hvis forsyningen fra vandværket svigter?
* Ved landbrugsdrift: Bruger I vandværksvand i forbindelse med sprøjtning, og hvordan tapper I vandet?

Vi ser frem til at modtage dine svar inden 4 uger fra dags dato. Du kan evt. bruge vedlagte spørgeskemaskema.

Du er altid velkommen til at kontakte os, hvis du har spørgsmål til spørgeskemaet eller andet i forhold til tilbagestrømningssikring.

**VVS-erklæring for tilbagestrømningssikring**

Hvis din tilbagestrømningssikring er i orden, så mangler vi en VVS-erklæring for det.

Du kan sende den til os pr. brev eller mail.

**Tvivl om opsætning af tilbagestrømningssikring?**

Kontakt altid en autoriseret VVS-installatør, hvis du er i tvivl om opsætning af tilbagestrømningssikringen.

På forhånd tak for hjælpen.

Vi ser frem til et fortsat godt samarbejde

Med venlig

**Reglerne om tilbagestrømningssikring findes her**

Bygningsreglement 2015 § 8.4.2.1, stk. 3

Rørcenteranvisning 015

Rørcenteranvisningen beskriver, hvordan forurening af drikkevand i vandinstallationer kan undgås, ligesom der er beskrevet generelle krav til tilbagestrømningssikring.

DS/EN 1717

Standarden anviser metoder til tilbagestrømningssikring for vandinstallationer ud fra, hvor ”farligt” et tilbagestrømmende medium kan være. Der opereres med 5 kategorier, og der er anvisning af beskyttelsesmetode til hver kategori.